तामाङलाई आमाले १२ वर्षकी छँदा पोखरा ९, रामकृष्ण टोलकी नन्दकुमारी गुरुङकहाँ घरेलु कामदारका रूपमा राखेकी थिइन् । मासिक हजार रुपैयाँ पारिश्रमिकमा । ७ वर्षपछि गुरुङ बेलायत गइन् । तामाङ रत्न इम्पोरियम सञ्चालकका घरमा काम गर्न थालिन् । घरेलु काममा बच्चा हेर्नुपर्ने जिम्मेवारी पनि थियो । ‘मलाई साहुनीले उद्योग वाणिज्य संघले तालिम दिन्छ भनेर सम्पर्क गराइदिनुभयो,’ उनले भनिन्, ‘बालश्रम न्यूनीकरणको कार्यक्रम रहेछ, ६ महिने तालिम दियो र, आफ्नै व्यवसाय गर्ने बाटो पनि देखाइदियो ।’
